Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 288/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Rosso Cònero«

PDO-IT-A0428-AM03

Meddelelsesdato: 6.5.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Emballage — beholdere og rumindhold

Beskrivelse: til emballering af Rosso Cònero kan der også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen.

Begrundelse: der er tale om yderligere en mulighed for at emballere Rosso Cònero i beholdere af andet materiale end glas, hvilket er producenternes ønske efter grundig teknisk og kommerciel vurdering.

Ændringen vedrører produktspecifikationens artikel 8 og afsnit 9 i enhedsdokumentet.

2. Henvisning til kontrolorganet — adresseændring

Beskrivelse: adressen på kontrolvirksomheden Valoritalia società per la certificazione delle qualità e delle produzioni vitivinicole italiane S.r.l. er blevet ændret fra Via Piave n. 24 til Via Venti Settembre n. 98/G – 00187 Rom.

Begrundelse: ændringen skyldes, at hjemstedet for kontrolorganet for betegnelsen Rosso Cònero flyttes.

Denne ændring vedrører artikel 10 i produktspecifikationen og påvirker ikke enhedsdokumentet.

ENHEDSDOKUMENT

1. Produktets betegnelse

Rosso Cònero

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Rosso Cònero

KORTFATTET TEKSTBESKRIVELSE

Vine med den beskyttede oprindelsesbetegnelse Rosso Cònero har en rubinrød farve, en behagelig og vinøs duft og en liflig, aromatisk, tør og fyldig smag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

—

5.2. Maksimale udbytter

1. Rosso Cònero

13 000 kilogram druer pr. hektar

6. Afgrænset geografisk område

Produktionsområdet for Rosso Cònero omfatter hele området i Ancona, Offagna, Camerano, Sirolo og Numana kommune og dele af området i Castelfidardo og Osimo kommune, som alle ligger i provinsen Ancona.

7. Druesort

Montepulciano N.

8. Tilknytning til det geografiske område

Rosso Cònero

De menneskelige faktorers indflydelse i produktionsområdet for Rosso Cònero har været afgørende for valget af de druesorter, der dyrkes, for udviklingen af vindyrkningsteknikker og for de ønologiske fremgangsmåder. Vindyrkningen og ønologien i området kan faktisk spores tilbage til det 10. århundrede.

Samspillet med de helt særlige og unikke naturlige faktorer i området, som hovedsagelig er kendetegnet ved bjerget Monte Cònero, som er det ideelle dyrkningsområde for sorten Montepulciano, gør vine med den beskyttede oprindelsesbetegnelse Rosso Cònero enestående og umulige at fremstille andre steder.

9. Andre vigtige betingelser (emballering, mærkning, supplerende krav)

Angivelse af druernes produktionsår

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Druernes produktionsår skal fremgå af mærkningen af vine med den beskyttede oprindelsesbetegnelse »Rosso Cònero«.

Emballerings- og forseglingsanordninger

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle forseglingsanordninger, der er tilladt i henhold til national lovgivning og EU-lovgivningen, er tilladt for vine med den beskyttede oprindelsesbetegnelse Rosso Cònero.

Derudover kan der til emballeringen også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) EUT L 9 af 11.1.2019, s. 2.